cyanic-selkie/wikianc huggingface dataset:
ความคล้ายตนเอง
ความคล้ายตนเอง (self-similarity) ในทางคณิตศาสตร์ หมายถึงสิ่งใด ๆ ที่ตัวมันมีลักษณะเหมือนกันหรือคล้ายกับส่วนย่อย ๆ ของตัวมันเอง ของหลาย ๆ สิ่งบนโลกนี้ก็มีคุณสมบัติความคลายตนเอง เช่น ชายฝั่ง ซึ่งมีลักษณะเว้าเข้าและออก เมื่อขยายให้ใหญ่ขึ้นก็ยังปรากฏเส้นโค้งเว้าลักษณะเดียวกัน ความคล้ายตนเองเป็นคุณสมบัติพื้นฐานของแฟร็กทัล
หม่อมราชวงศ์มิตรารุณ เกษมศรี
หม่อมราชวงศ์มิตรารุณ เกษมศรี (26 กุมภาพันธ์ พ.ศ. 2458 – 6 ธันวาคม พ.ศ. 2540) สถาปนิกผู้มีผลงานออกแบบสถาปัตยกรรมไทย มีความชำนาญในการออกแบบผูกลาย ได้รับการยกย่องให้เป็นศิลปินแห่งชาติ สาขาทัศนศิลป์ (สถาปัตยกรรม) ประจำปี พ.ศ. 2530
ประวัติ
หม่อมราชวงศ์มิตรารุณ เกษมศรี เกิดที่บ้านสี่กั๊กพระยาศรี ริมถนนเจริญกรุง ตำบลพาหุรัด อำเภอพาหุรัด จังหวัดพระนคร (ขณะนั้น) เป็นโอรสของ พันโท หม่อมเจ้าสมภพ เกษมศรี และหม่อมเยื้อน เกษมศรี ณ อยุธยา สำเร็จการศึกษาระดับอนุปริญญา ในปี พ.ศ. 2481 จากคณะสถาปัตยกรรมศาสตร์ จุฬาลงกรณ์มหาวิทยาลัย
หม่อมราชวงศ์มิตรารุณ เกษมศรี ถึงแก่อนิจกรรม เมื่อวันเสาร์ที่ 6 ธันวาคม พ.ศ. 2540 รวมอายุได้ 82 ปี ด้วยอุบัติเหตุ​ทางรถยนต์
ในวันที่ 18 เมษายน พ.ศ. 2541 พระบาทสมเด็จพระมหาภูมิพลอดุลยเดชมหาราช บรมนาถบพิตร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง​สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์​ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี​ ​เสด็จพระราชดำเนิน​ พระราชทาน​เพลิงศพ ณ วัดเทพศิรินทราวาสราชวรวิหาร​ โดยมี นายชวน หลีกภัย​ นายกรัฐมนตรีเข้าร่วมในพระราชพิธี
การศึกษา
พ.ศ. 2466 ระดับประถมศึกษาที่โรงเรียนวัดสุทัศนเทพวราราม, พ.ศ. 2470 ระดับมัธยมศึกษาตอนต้นที่โรงเรียนวัดราชบพิธสถิตมหาสีมาราม, พ.ศ. 2475 ระดับมัธยมศึกษาตอนปลายที่โรงเรียนวัดเทพศิรินทราวาส และ พ.ศ. 2478 สำเร็จการศึกษาระดับอนุปริญญาสถาปัตยกรรมศาสตร์ จุฬาลงกรณ์มหาวิทยาลัย
การทำงาน
ต่อมาในปี พ.ศ. 2494 ทางกรมศิลปากรได้ ขอตัวจากกรมโยธาธิการ ให้ไปสังกัดอยู่กองสถาปัตยกรรม กรมศิลปากร ช่วงเวลานี้หม่อมราชวงศ์มิตรารุณได้ออกแบบและควบคุมการก่อสร้างวิหารพระพุทธสิหิงค์ จังหวัดชลบุรี พระที่นั่งอาภรณ์พิโมกข์ ปราสาทจำลอง ซึ่งนำไปแสดง ณ กรุงบรัสเซลส์ ประเทศเบลเยี่ยม ใน พ.ศ. 2501 นอกจากนั้นยังได้ออกแบบเมรุหลวงหน้าพลับพลาอิสริยาภรณ์วัดเทพศิรินทราวาส ซึ่งใช้เป็นเมรุในการพระราชพิธีตลอดมาจนถึงทุกวันนี้
หม่อมราชวงศ์มิตรารุณยังได้รับเชิญให้ เป็นอาจารย์พิเศษสอนสถาปัตยกรรมไทยให้กับคณะสถาปัตยกรรมศาสตร์ ทั้งที่จุฬาลงกรณ์มหาวิทยาลัย และมหาวิทยาลัยศิลปากร ในระหว่างนี้ได้มีโอกาสรับใช้เบื้องพระยุคลบาทออกแบบ เขียนแบบ และควบคุมการก่อสร้างพระราชฐานที่ประทับของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรที่พระตำหนักภูพิงค์ราชนิเวศน์ จังหวัดเชียงใหม่ ได้แก่ ตำหนักที่ประทับและที่ประทับของสมเด็จพระเจ้าลูกเธอทั้งสองพระองค์
ใน พ.ศ. 2504 หม่อมราชวงศ์ มิตรารุณขอลาออกจากราชการเพื่อปฏิบัติงานส่วนตัว แต่เมื่อพระบาทสมเด็จพระเจ้าอยู่หัวทรงทราบได้ทรงพระกรุณาโปรดเกล้าฯ ให้มาปฏิบัติราชการ ในพระราชวัง สังกัดสำนักพระราชวัง ในตำแหน่งหัวหน้ากองมหาดเล็ก และปฏิบัติราชการในฐานะสถาปนิกพิเศษประจำสำนักพระราชวัง ได้รับความไว้วางพระราชหฤทัยในการออกแบบ เขียนแบบ และควบคุมการก่อสร้างพระตำหนักภูพานราชนิเวศน์ จังหวัดสกลนคร ทั้งยังพระกรุณาโปรดเกล้าฯ ให้ออกแบบพระตำหนักเพิ่มเติม ได้แก่ พระตำหนักสมเด็จพระศรีนครินทราบรมราชชนนี รวมทั้งหอพระประจำราชนิเวศน์ด้วย นอกจากนั้นยังโปรดฯ ให้เป็นผู้ควบคุมตกแต่งสถานที่พระราชนิเวศน์แห่งนี้ทั้งหมด ส่วนที่พระราชวังไกลกังวล หัวหิน ได้รับพระมหากรุณาธิคุณให้ซ่อมแซมสระสรงที่ตำหนักที่ประทับต่อมาเมื่อมีพระราชประสงค์ สร้างพระตำหนักเพิ่มเติม เป็นที่ประทับของพระเจ้าลูกเธอทั้งสองพระองค์ก็ทรงพระกรุณาโปรดเกล้าฯ ให้หม่อมราชวงศ์ มิตรารุณ เป็นผู้ออกแบบและควบคุมทั้งหมดส่วนที่พระตำหนักจิตรลดารโหฐาน พระราชวังดุสิต เมื่อมีพระราชประสงค์จะต่อเติมพระตำหนักส่วนใด ก็จะโปรดเกล้าให้หม่อมราชวงศ์ มิตรารุณ เป็นผู้เขียนแบบและต่อเติมขึ้น พร้อมทั้งเขียนแบบการตกแต่งภายในทั้งหมดส่วนที่พระบรมมหาราชวัง หม่อมราชวงศ์มิตรารุณได้รับผิดชอบ ในการบูรณปฏิสังขรณ์ที่นั่งองค์ต่าง ๆ ในช่วงนี้
ใน พ.ศ. 2530 หม่อมราชวงศ์มิตรารุณ เกษมศรี ยังได้ออกแบบเมรุหน้าพลับพลาอิสริยาภรณ์ วัดเทพศิรินทราวาส ซึ่งใช้เป็นเมรุในพระราชพิธีต่อมาจนทุกวันนี้
ลำดับของตำแหน่งทางราชการ:
ปลาเรนโบว์เทราต์
ปลาเรนโบว์เทราต์ หรือ ปลาเทราต์สายรุ้ง (Rainbow trout, Steelhead, Trout salmon; ) เป็นปลาชนิดหนึ่งในวงศ์ปลาแซลมอน (Salmonidae) จัดอยู่ในจำพวกปลาแซลมอน อาศัยอยู่ในสาขาแม่น้ำที่ไหลสู่มหาสมุทรแปซิฟิกในทวีปเอเชียและทวีปอเมริกาเหนือ  ซึ่งเป็นช่วงที่มีวงจรชีวิตอาศัยอยู่ในทะเล ปกติจะว่ายจากทะเลสู่แม่น้ำเพื่อวางไข่หลังจากอาศัยอยู่ในทะเลไปแล้ว 2-3 ปี
ปลาเรนโบว์เทราต์มักถูกนำมาเลี้ยงเพื่อเป็นอาหารและตกเป็นเกมกีฬา ได้ถูกเพาะเลี้ยงและนำเข้าสู่ประเทศต่าง ๆ ที่มิใช่แหล่งกำเนิดดั้งเดิมถึง 87 ประเทศ อาทิ เยอรมนี, ฟินแลนด์, แอฟริกาใต้, ออสเตรเลีย, นิวซีแลนด์, ญี่ปุ่น ทั้งในประเทศในเขตอบอุ่นและเขตหนาว หรือแม้แต่เขตร้อน เพื่อสนองความต้องการในการบริโภคและตกเป็นเกมกีฬา
จากรายงานของสหภาพนานาชาติเพื่อการอนุรักษ์ธรรมชาติและทรัพยากรธรรมชาติ (IUCN) ในการจัดอันดับชนิดพันธุ์ต่างถิ่นที่มีประสิทธิภาพในการรุกรานสิ่งมีชีวิตพื้นถิ่นให้เสียหายอย่างรุนแรง 100 อันดับแรก มีปลาอยู่ 5 ชนิด และหนึ่งในนั้นก็คือ ปลาเรนโบว์เทราต์
ปลาเรนโบว์เทราต์ ได้ถูกนำเข้ามาในประเทศไทยด้วยการเป็นไข่ปลาจากสหรัฐอเมริกา ที่สถานีเพาะเลี้ยง ในโครงการหลวง ที่ดอยอินทนนท์ เมื่อปี พ.ศ. 2541 จนประสบความสำเร็จ มีลูกปลาที่รอดจากการฟักถึงร้อยละ 90 สามารถผลิตปลาได้ปริมาณสูงถึง 18-20 ตันต่อปี แต่ก็มีประชากรบางส่วนที่หลุดรอดไปสู่แหล่งน้ำธรรมชาติ มีรายงานการพบลูกปลาขนาดเล็กมีความยาวประมาณ 2-3 เซนติเมตร หลุดรอดออกมาจากสถานีเพาะเลี้ยง และพบปลาขนาดใหญ่ราว 1 ฟุตอยู่ในลำธารใกล้ ๆ สถานีเพาะเลี้ยง และมีการจับปลาขนาดใหญ่ได้ในช่วงท้ายน้ำของผู้คนพื้นถิ่น จากการให้สัมภาษณ์ของคนพื้นถิ่นพบว่า ตั้งแต่มีปลาเรนโบว์เทราต์เข้ามา ลูกปลาชนิดต่าง ๆ ก็ได้หายไปเป็นจำนวนมาก จึงหวั่นเกรงกันว่าจะเป็นปัญหาสิ่งแวดล้อมต่อไป
สภาพให้ซึมผ่านได้ทางแม่เหล็ก
สภาพให้ซึมผ่านได้ (permeability) ในทางทฤษฎีแม่เหล็กไฟฟ้า เป็นค่าที่บอกถึงระดับของความเหนี่ยวนำแม่เหล็กของวัสดุจากการตอบสนองเชิงเส้นกับสนามแม่เหล็ก มักจะแสดงด้วยตัวอักษรกรีก μ สูตรการแสดงสนามแม่เหล็กโดยใช้ค่านี้ถูกสร้างขึ้นในเดือนกันยายน 1885 โดยโอลิเวอร์ เฮวิไซด์
หน่วยเอสไอของสภาพให้ซึมผ่านได้คือ เฮนรีต่อเมตร (H·m-1) หรือนิวตันต่อแอมแปร์กำลังสอง (N·A-2)
ค่าคงที่ \mu_0 คือค่าสภาพให้ซึมผ่านได้ของสุญญากาศ ซึ่งยังถูกเรียกว่า ค่าคงตัวแม่เหล็ก ซึ่งถูกนิยามไว้อย่างแน่ชัดมีค่าเป็น \mu_0 = 4π×10−7 N·A−2
คำอธิบาย
ในทางทฤษฎีแม่เหล็กไฟฟ้า ค่าความแรงสนามแม่เหล็ก H อธิบายว่าการเหนี่ยวนำที่ความหนาแน่นฟลักซ์แม่เหล็ก B ส่งผลต่อกระจุกของไดโพลแม่เหล็กในตัวกลางเฉพาะอย่างไร รวมถึงการเคลื่อนตัวของไดโพลและการปรับทิศทางของไดโพลแม่เหล็ก ความสัมพันธ์กับค่าสภาพให้ซึมผ่านได้ของแม่เหล็ก \mu คือ:
สภาพให้ซึมผ่านได้ μ จะเป็นปริมาณสเกลาร์ในตัวกลางไอโซทรอปิก และเป็นเทนเซอร์ในตัวกลางแอนไอโซทรอปิก
โดยทั่วไป ค่าสภาพให้ซึมผ่านได้จะไม่คงที่ โดยอาจแปรผันตามตำแหน่งภายในตัวกลาง ความถี่ของสนาม รวมถึง ความชื้น อุณหภูมิ และพารามิเตอร์อื่น ๆ ในตัวกลางแบบไม่เชิงเส้น สภาพให้ซึมผ่านได้จะขึ้นอยู่กับความแรงสนามแม่เหล็ก สภาพให้ซึมผ่านได้เป็นฟังก์ชันของความถี่ อาจเป็นค่าจำนวนจริงหรือจำนวนเชิงซ้อนได้ สำหรับในวัสดุเฟอโรแมกเนติก ความสัมพันธ์ระหว่าง B และ H นั้นจะไม่เป็นเชิงเส้น นั่นคือ B ไม่ใช่ฟังก์ชันที่เป็นแค่ค่าคงตัวคูณกับ H แต่ยังขึ้นอยู่กับประวัติความเปลี่ยนแปลงภายในตัววัสดุด้วย สำหรับวัสดุเหล่านี้ บางครั้งพิจารณาถึงสภาพให้ซึมผ่านได้ของแม่เหล็กที่เพิ่มขึ้น
ความหนาแน่นฟลักซ์แม่เหล็ก B เกี่ยวพันกับแรงโลเรินตส์ของประจุเคลื่อนที่ q
หน่วยของประจุ q คือ คูลอมบ์ (C) และความเร็ว v คือ m/s ดังนั้นแรง F จึงคำนวณเป็นนิวตัน (N):
ส่วนความแรงสนามแม่เหล็ก H เกี่ยวข้องกับความหนาแน่นของไดโพลแม่เหล็ก ไดโพลแม่เหล็กเป็นวงจรกระแสปิด โมเมนต์แม่เหล็ก ของมันคือกระแสคูณด้วยพื้นที่ หน่วยคือแอมแปร์ เมตรกำลังสอง (A·m2) และมีค่าเท่ากับกระแสบนขดลวดคูณจำนวนรอบ H เป็นสัดส่วนกับไดโพลที่ระยะห่างจากมัน และขนาดของ H เป็นสัดส่วนกับโมเมนต์ไดโพลหารด้วยกำลังสามของระยะทาง และมีความหมายในทางฟิสิกส์คือกระแสต่อหน่วยความยาว
สภาพให้ซึมผ่านได้สัมพัทธ์
สภาพให้ซึมผ่านได้ผ่านสัมพัทธ์ บางครั้งถูกเขียนในรูป μr คืออัตราส่วนของสภาพให้ซึมผ่านได้ μ ของตัวกลางหนึ่ง ๆ ต่อ สภาพให้ซึมผ่านได้ของสุญญากาศ μ0
อิทธิพัทธ์ กุลพงษ์วณิชย์
อิทธิพัทธ์ พีระเดชาพันธ์ (ชื่อ-ชื่อสกุลเดิม อิทธิพัทธ์ กุลพงษ์วณิชย์) นักธุรกิจชาวไทย ผู้ก่อตั้งบริษัท เถ้าแก่น้อย ฟู๊ดแอนด์มาร์เก็ตติ้ง จำกัด ซึ่งผลิตสาหร่ายทะเลทอดกรอบ และขนมขบเคี้ยวภายใต้ตราสินค้า "เถ้าแก่น้อย" เมื่อปี พ.ศ. 2546 ขณะที่เขาอายุ 19 ปี โดยมียอดจำหน่ายกว่า 1,500 ล้านบาท ในปี พ.ศ. 2553 จึงเป็นเหตุให้จีทีเอช ได้นำเค้าโครงชีวประวัติของเขาไปสร้างเป็นภาพยนตร์ไทยเรื่อง ท็อป ซีเคร็ต วัยรุ่นพันล้าน ในปี พ.ศ. 2554
ชีวิตครอบครัว
เซอร์ไพรส์กันสุด ๆ เมื่อ ต๊อบ อิทธิพัทธ์ กุลพงษ์วณิชย์ เศรษฐีหนุ่มเจ้าของธุรกิจสาหร่ายเถ้าแก่น้อย ซึ่งเป็นต้นแบบภาพยนตร์เรื่อง วัยรุ่นพันล้าน ได้ควงเจ้าสาวแสนสวย มิ้นท์ ประภัสสร วิริยะกิจนุกูล อดีตมิสคาวาอิ ปี 2007 เข้าพิธีวิวาห์ที่ศรีพันวา จ.ภูเก็ต เมื่อวันที่ 26 กันยายน 2556 โดยบรรยากาศเป็นไปอย่างสวยงามและชื่นมื่นสุด ๆ
ไซมอน โบวส์-ลีออน
เซอร์ ไซมอน โบวส์-ลีออน (Simon Bowes-Lyon) เกิดเมื่อวันที่ 17 มิถุนายน 2475 เป็นบุตรชายคนเล็กใน เดวิด โบวส์-ลีออน กับ ราเชล สเปนเดอร์-เคลย์ เขามีพี่สาว 1 คน คือ
เขาเป็นพระภาติยะใน สมเด็จพระราชินีเอลิซาเบธ พระราชชนนี พระญาติชั้นแรกใน สมเด็จพระราชินีนาถเอลิซาเบธที่ 2 แห่งสหราชอาณาจักร และด้วยความที่เขามีอายุน้อยกว่าสมเด็จพระราชินีนาถเอลิซาเบธที่ 2 ราว 6 ปี ส่งผลให้เขามัศักดิ์เป็น พระราชมาตุลา (น้าชาย) ใน สมเด็จพระเจ้าชาลส์ที่ 3 แห่งสหราชอาณาจักร รัชกาลปัจจุบัน
เมื่อวันที่ 11 เมษายน พ.ศ. 2509 เขาแต่งงานกับแคโรไลน์ แมรี วิกตอเรีย ไพค์ (เกิดเมื่อวันที่ 27 กันยายน พ.ศ. 2483) และทั้งสองมีบุตรด้วยกัน 4 คน คือ
การฉีดเข้าชั้นผิวหนัง
การฉีดเข้าชั้นผิวหนัง (intradermal, ID) เป็นการฉีดสารต่างๆ เช่น ยา หรือวัคซีน เข้าสู่ชั้นหนังแท้ (dermis) ซึ่งอยู่ระหว่างหนังกำพร้าและเนื้อเยื่อใต้ผิวหนัง เป็นวิธีฉีดยาที่ไม่ได้ใช้แพร่หลายเท่าวิธีอื่นๆ อย่างการฉีดเข้าชั้นใต้ผิวหนัง หรือการฉีดเข้ากล้ามเนื้อ เนื่องจากมีขั้นตอนการฉีดที่ยุ่งยากกว่า เป็นผลให้มีที่ใช้เฉพาะกรณีจำเป็นอย่างการฉีดวัคซีนวัณโรคหรือการทดสอบภูมิแพ้ ประโยชน์ที่สำคัญของการฉีดวิธีนี้คือ สามารถกระตุ้นให้เกิดการตอบสนองทางภูมิคุ้มกันได้สูงกว่าในกรณีการฉีดวัคซีน การทำภูมิคุ้มกันบำบัด หรือการรักษามะเร็งบางวิธี และสามารถเห็นปฏิกิริยาภูมิแพ้ได้ง่ายเนื่องจากอยู่ชั้นนอกของร่างกาย
ลีไวส์
ลีไวส์ (Levi's) เป็นยี่ห้อเครื่องแต่งกายผ้ายีนส์ที่มีต้นกำเนิดในสหรัฐ สมัยยุคตื่นทอง โดย ลีไว ชเตราส์ (Levi Strauss) ชาวเยอรมันเชื้อสายยิวที่มาทำงานในสหรัฐ ปัจจุบัน บริษัท Levi Strauss & Co. เป็นผู้ผลิตลีไวส์ส์
ประวัติ
ค.ศ. 1853 ลีไว ชเตราส์ ชาวเยอรมันผู้อพยพมาตั้งถิ่นฐานที่ซานฟรานซิสโก โดยก่อตั้งธุรกิจเสื้อผ้าและผ้าห่มในแถบอเมริกาฝั่งตะวันตก โดยเขาทำหน้าที่ฝ่ายขายและมีเดวิด สเติร์น น้องเขยเป็นผู้จัดการบริษัท ปี ค.ศ. 1872 เจคอบ เดวิส ช่างเย็บผ้าในรัฐเนวาดาได้เขียนจดหมายชักชวนลีไวส์ เกี่ยวกับการใช้หมุดเพื่อเสริมความแข็งแรงให้กับกางเกง จากนั้นทั้งสองจึงได้ร่วมจดสิทธิบัตรในการใช้หมุดปักกางเกง ปี ค.ศ. 1873 เป็นจุดเริ่มต้นกางเกงยีนส์ตัวแรกของโลก โดยการร่วมมือกันของลีไว ชเตราส์ พ่อค้าขายส่งสิ่งทอและเครื่องนุ่งห่ม กับเจคอบ เดวิส ช่างตัดเย็บเสื้อผ้าให้กับเหล่ากรรมกร ณ เมืองเรโน่ รัฐเนวาดา ร่วมกันตัดเย็บกางเกงจากผ้าฝ้ายสีขาวและตรึงหมุดโลหะตามแนวของกระเป๋ากางเกงเพื่อเสริมความแข็งแรงจนได้รับความนิยม เป็นที่มาของการจดสิทธิบัตรกางเกงยีนส์เฉดสีครามเข็ม ที่ผลิตครั้งแรกในวันที่ 20 พฤษภาคม ค.ศ. 1873
ในปี ค.ศ. 1886 ทางลีไวส์ส์ได้มีสัญลักษณ์ที่เป็นเครื่องหมายการค้าครั้งแรก คือ รูปม้า 2 ตัวหันหลังให้กันแล้วดึงกางเกง (Two Horse Brand) เพื่อแสดงให้เห็นว่ากางเกงยีนส์ของลีไวส์ส์นั้นมีความทนทานคงทน
ในปี ค.ศ. 1901 เป็นครั้งแรกที่กางเกงยีนส์ลีไวส์ส์ผลิตกางเกงที่มีกระเป๋าหลังครบ 2 ข้าง ในปี ค.ศ. 1906 ได้เกิดไฟไหม้ที่โรงงาน อยู่ 3 วันเต็ม ๆ เนื่องจากแผ่นดินไหวครั้งใหญ่ที่ซานฟรานซิสโก ในปี ค.ศ.1922 เป็นครั้งแรกที่กางเกงยีนส์ลีไวส์ส์ผลิตกางเกงที่มีหูเข็มขัด ในปี ค.ศ. 1954 เป็นครั้งแรกที่กางเกงยีนส์ลีไวส์ส์ติดซิบแทนการใช้กระดุม
ฟิฟตีเชดส์ออฟเกรย์
ฟิฟตีเชดส์ออฟเกรย์ (Fifty Shades of Grey) เป็นหนังสือนวนิยายประเภทอีโรติก โรมานซ์ เขียนโดยอี. แอล. เจมส์ นักเขียนชาวอังกฤษ และเป็นหนังสือเล่มแรกจากทั้งหมดสามเล่มของชุดฟิฟตีเชดส์ ตัวนิยายเล่าถึงการเริ่มต้นความสัมพันธ์ระหว่าง แอนัสตาเซีย สตีล บัณฑิตใหม่และคริสเตียน เกรย์ นักธุรกิจหนุ่ม ตัวนิยายได้รับการพูดถึงในวงกว้าง โดยเฉพาะอย่างยิ่งในเรื่องฉากความสัมพันธ์ทางเพศที่มีส่วนประกอบของบีดีเอสเอ็ม
ฟิฟตีเชดส์ออฟเกรย์ ขึ้นอันดับหนังสือขายดีทั้งสหรัฐอเมริกาและสหราชอาณาจักร ถึงแม้ว่าได้รับคำวิจารณ์ในด้านลบ
โครงเรื่อง
แอนัสเตเซีย สตีล นักศึกษาเอกวรรณกรรม ได้รับโอกาสไห้เข้าสัมภาษณ์นักธุรกิจหนุ่มคริสเตียน เกรย์ แอนัสตาเซียพบว่า คริสเตียนเป็นชายหนุ่มรูปงามที่ปราดเปรื่องและน่าหวั่นเกรง สาวน้อยวัยใสไร้เดียงสาอย่างแอนาต้องตกตะลึง เมื่อรู้ตัวว่าเธอปรารถนาชายผู้นี้ และแม้ว่าเขาจะเป็นคนเก็บตัวจนน่าสงสัย เธอกลับพบว่าตนเองอยากใกล้ชิดเขาจนห้ามใจไม่ไหว คริสเตียนเองก็เช่นกัน เขาไม่อาจห้ามใจจากความงามอันเรียบง่าย เชาว์ปัญญาแหลมคมและจิตใจที่โหยหาอิสระของแอนา เพียงแต่เขาต้องการเธอในแบบของเขาเอง แม้จะห้อมล้อมไปด้วยความสำเร็จมากมาย ทั้งในแง่ธุรกิจระดับนานาชาติ ความร่ำรวยมหาศาล และครอบครัวที่รักใคร่เขา แต่เกรย์ก็ยังเป็นผู้ชายที่ถูกอดีตตามหลอกหลอน และต้องการเป็นผู้ควบคุมทุกสิ่งทุกอย่าง แอนาช็อกและตื่นเต้นในขณะเดียวกันกับรสนิยมทางเพศแบบเฉพาะของเกรย์ แม้จะเกิดลังเลใจขึ้นมา แต่เธอก็ตัดสินใจให้โอกาสเขา เมื่อทั้งคู่ออกเดินทางด้วยกันในเส้นทางที่อันตรายและเต็มไปด้วยความเร่าร้อน แอนาก็ค้นพบความลับของคริสเตียน เกรย์
เจือง หมี ลาน
เจือง หมี ลาน (Trương Mỹ Lan; 張美蘭 หรือที่รู้จักในชื่อ เจือง หม่วย, Trương Muội) เป็นนักธุรกิจและมหาเศรษฐีชาวเวียดนามเชื้อสายจีน เป็นผู้ก่อตั้งและประธานกรรมการของกลุ่มบริษัทมหาชน หวั่น ถิ่ญ ฟ้าต (Công ty cổ phần Tập đoàn Vạn Thịnh Phát) ครอบครัวของเจือง หมี ลาน เป็นหนึ่งในตระกูลที่ร่ำรวยที่สุดในเวียดนาม เธอมีสามีคือจู ลาป เคย์ (Eric Chu Nap Kee; ) ซึ่งเป็นผู้ประกอบการด้านอสังหาริมทรัพย์ในฮ่องกง
ข้อกล่าวหาติดสินบนฝั่ม กวี๊ เหงาะ
ในการพิจารณาคดีของเซือง ตึ จ่อง (Dương Tự Trọng) เมื่อต้นปี พ.ศ. 2557 เซือง จี๊ สุง (Dương Chí Dũng) ในฐานะพยานอ้างว่าได้รับเงิน 2 หมื่นล้านด่ง (1 ล้านดอลลาร์สหรัฐ) จากเจือง หมี ลาน เพื่อโอนให้แก่พลโทอาวุโส ฝั่ม กวี๊ เหงาะ (Phạm Quý Ngọ) รัฐมนตรีช่วยว่าการกระทรวงความมั่นคงสาธารณะซึ่งมีส่วนร่วมในการให้สินบนสำหรับการแปลงหน้าที่และการใช้พื้นที่ที่ดินของท่าเรือหญ่าส่ง-คั้ญโห่ย (Nhà Rồng-Khánh Hội, เขต 4 นครโฮจิมินห์) หลังจากการย้ายท่าเรือไซ่ง่อน
มีชื่ออยู่ในเอกสารปานามา
ตามข้อมูลที่ตีพิมพ์ในเอกสารปานามาในเดือนพฤษภาคม พ.ศ. 2559 ซึ่งเผยแพร่โดยสหพันธ์นักหนังสือพิมพ์สืบสวนระหว่างประเทศ (International Consortium of Investigative Journalists, ICIJ) ทั้งจู ลาป เคย์ และเจือง หมี ลาน เป็นผู้รับผลประโยชน์ส่วนบุคคลในบริษัท EurAsia ID Concept Group Limited ที่จดทะเบียนในหมู่เกาะบริติชเวอร์จินซึ่งเป็นดินแดนภาษีต่ำ และเกี่ยวข้องกับบริษัท Multi-Check Limited (資富業務發展有限公司) ในฮ่องกง
ข้อหาฉ้อโกงในการออกและซื้อขายตราสารหนี้
เมื่อวันที่ 8 ตุลาคม พ.ศ. 2565 เจือง หมี ลาน ถูกจับในข้อหาฉ้อโกงในการออกและซื้อขายหุ้นกู้ซึ่งมีมูลค่าหลายล้านด่ง ซึ่งเกิดขึ้นกับกลุ่มบริษัทมหาชนอาน ดง (CP Tập đoàn Đầu tư An Đông) และองค์กรอื่น ๆ ที่เกี่ยวข้องกัน หน่วยงานสอบสวนยังได้ดำเนินคดีและควบคุมตัวจำเลยได้แก่ เจือง ฮเหวะ เวิน (Trương Huệ Vân) ผู้อำนวยการทั่วไปของบริษัทมหาชน Windsor Real Estate Management Group; งเหวียน เฟือง ห่ง (Nguyễn Phương Hồng) ผู้ช่วยผู้บริหารกลุ่มบริษัทมหาชนหวั่น ถิ่ญ ฟ้าต; โห่ บื๋ว เฟือง (Hồ Bửu Phương) อดีตประธานกรรมการของบริษัทมหาชนจำกัดหลักทรัพย์เติน เหวียต (CP Chứng khoán Tân Việt) และอดีตรองผู้อำนวยการทั่วไปที่รับผิดชอบด้านการเงินของกลุ่มบริษัทมหาชนหวั่น ถิ่ญ ฟ้าต
ชีวิตส่วนตัว
ในช่วงกลางปี พ.ศ. 2557 เจือง หมี ลาน และสมาชิกในครอบครัวอีก 9 คนขอสละสัญชาติเวียดนามพร้อมกัน แต่ต่อมาในเดือนมิถุนายน พ.ศ. 2558 ทั้งหมดได้ถอนคำร้องดังกล่าว
เดอะคิงแอนด์ไอ
บทคิงมงกุฎ สร้างชื่อเสียงให้กับยูล บรินเนอร์ เป็นอย่างมาก จากนักแสดงที่ไม่มีชื่อเสียง ทำให้เขาได้รับบทหลากหลาย ทั้งในละครเพลงและภาพยนตร์ เช่นรับบทเป็น ฟาโรห์รามเสสที่สอง ในภาพยนตร์ The Ten Commandments (1956) (ชื่อไทย บัญญัติสิบประการ) บทคาวบอย ใน The Magnificent Seven (1960) (ชื่อไทย เจ็ดสิงห์แดนเสือ)  ยูล บรินเนอร์ รับบทคิงมงกุฎ ห้าครั้ง ในปี พ.ศ. 2494 ในภาพยนตร์ปี พ.ศ. 2499 ละครเพลงฉบับสร้างใหม่ในปี พ.ศ. 2520 และ 2528 และละครทางโทรทัศน์ในปี พ.ศ. 2515 (ใช้ชื่อว่า Anna and the King) ได้รับรางวัลออสการ์ และรางวัลโทนีจากบทนี้
ละครเพลง เดอะคิงแอนด์ไอ ได้รับความนิยมและถูกนำมาจัดแสดงใหม่อีกหลายครั้งทั้งที่นิวยอร์ก และลอนดอน รวมทั้งภาพยนตร์แอนิเมชั่น ในปี พ.ศ. 2542 ซีรีส์ฉายทางโทรทัศน์ ในปี พ.ศ. 2515 และภาพยนตร์ Anna and the King ในปี พ.ศ. 2542 นำแสดงโดย โจวเหวินฟะ (รับบท คิงมงกุฎ) โจดี ฟอสเตอร์ (รับบท แอนนา) และ ไป่ หลิง (รับบท ทับทิม)
ภาพยนตร์ เดอะคิงแอนด์ไอ เข้ามาในประเทศไทย ทดลองฉายที่โรงภาพยนตร์เฉลิมเขตร์ และผ่านการพิจารณาจากแผนกพิจารณาภาพยนตร์ กองทะเบียนกรมตำรวจ เมื่อเดือนตุลาคม พ.ศ. 2499  แต่ไม่ได้รับอนุญาตให้ออกฉาย จากคำสั่งของจอมพล ป. พิบูลสงคราม การครอบครองภาพยนตร์เรื่องนี้อาจผิดกฎหมาย เนื่องจากนำเสนอข้อมูลที่ไม่ตรงกับข้อเท็จจริง และไม่เหมาะสม เกี่ยวกับพระมหากษัตริย์ไทย
แหล่งข้อมูลอื่น
الملك وأنا (فيلم) Kuningas ja minä (vuoden 1956 elokuva) המלך ואני Il re ed io 王様と私 Король и я
จังหวัดนนทบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548
'''การเลือกตั้งสมาชิกสภาผู้แทนราษฎรจังหวัดนนทบุรี พ.ศ. 2548''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กำหนดให้มีขึ้นในวันที่ 6 กุมภาพันธ์ พ.ศ. 2548 โดยแบ่งเขตการเลือกตั้งออกเป็น 6 เขตเลือกตั้ง เพิ่มขึ้นจากเดิม 1 ที่นั่งจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบบัญชีรายชื่อ
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดนนทบุรี
! colspan=2 | พรรค ! คะแนนเสียง ! ร้อยละ
เขตเลือกตั้งที่ 1
ประกอบไปด้วยอำเภอเมืองนนทบุรี (เฉพาะตำบลบางไผ่ ตำบลสวนใหญ่ ตำบลตลาดขวัญ และตำบลบางเขน)
เขตเลือกตั้งที่ 3
ประกอบไปด้วยอำเภอบางใหญ่ และอำเภอบางกรวย
เขตเลือกตั้งที่ 4
ประกอบไปด้วยอำเภอเมืองนนทบุรี (เฉพาะตำบลบางศรีเมือง ตำบลบางกร่าง และตำบลบางรักน้อย) และอำเภอบางบัวทอง (เฉพาะตำบลบางรักใหญ่ ตำบลบางรักพัฒนา ตำบลพิมลราช และตำบลโสนลอย)
เขตเลือกตั้งที่ 5
ประกอบไปด้วยอำเภอปากเกร็ด (เฉพาะตำบลปากเกร็ด ตำบลบางพูด ตำบลบ้านใหม่ ตำบลคลองเกลือ และตำบลบางตลาด)
เขตเลือกตั้งที่ 6
ประกอบไปด้วยอำเภอปากเกร็ด (เฉพาะตำบลเกาะเกร็ด ตำบลอ้อมเกร็ด ตำบลบางพลับ ตำบลคลองพระอุดม ตำบลบางตะไนย์ และตำบลคลองข่อย) อำเภอบางบัวทอง (เฉพาะตำบลลำโพ ตำบลละหาร ตำบลบางบัวทอง และตำบลบางคูรัด) และอำเภอไทรน้อย
ดาเมียตตา
ดาเมียตตา (Damietta หรือ Damiata หรือ Domyat) หรือ ดุมยาฏ (دمياط) เป็นเมืองท่าและเมืองหลักของเขตผู้ว่าการดาเมียตตาในประเทศอียิปต์ ดาเมียตตาตั้งอยู่ที่จุดที่แม่น้ำไนล์ไหลออกสู่ทะเลเมดิเตอร์เรเนียนราว 200 กิโลเมตรทางตอนเหนือของกรุงไคโร
ประวัติ
ในสมัยอียิปต์โบราณดาเมียตตามีชื่อว่า “ทามิยัด” (Tamiat) และลดความสำคัญลงในสมัยการปกครองของกรีกหลังจากการสร้างเมืองอเล็กซานเดรีย
อับบาซียะฮ์ใช้อเล็กซานเดรีย, ดาเมียตตา, อาเดน และ ซิราฟเป็นเมืองท่าสำหรับการเดินทางไปอินเดียและจีน
ระหว่างคริสต์ศตวรรษที่ 12 ถึง 13 ดาเมียตตากลายมามีความสำคัญระหว่างสงครามครูเสดในปี ค.ศ. 1169 กองเรือจากราชอาณาจักรเยรูซาเลมพร้อมด้วยกองหนุนจากจักรวรรดิไบแซนไทน์พยายามโจมตีแต่พ่ายแพ้ต่อเศาะลาฮุดดีน
ระหว่างการเตรียมตัวทำสงครามครูเสดครั้งที่ 5 ในปี ค.ศ. 1217 ก็เป็นที่ตกลงกันว่าควรจะยึดเมืองดาเมียตตา การควบคุมดาเมียตตาได้หมายถึงการควบคุมแม่น้ำไนล์และจากที่นั่นนักรบครูเสดก็มีความเชื่อว่าจะสามารถพิชิตอียิปต์ได้ และจากอียิปต์ก็สามารถดำเนินการรบต่อไปยังปาเลสไตน์และยึดเยรูซาเลมคืน เมื่อดาเมียตตาถูกล้อมและยึดโดยนักรบครูเสดฟริเซียในปี ค.ศ. 1219 นักบุญฟรานซิสแห่งอาซิซิก็เดินทางมาเจรจาต่อรองสงบศึกกับประมุขของมุสลิม ในเดือนตุลาคม ค.ศ. 1218 กองหนุนจากอังกฤษก็มาถึง ในปี ค.ศ. 1221 นักรบครูเสดพยายามเดินทัพไปยังไคโรแต่ไม่สำเร็จเพราะแพ้ธรรมชาติและกองกำลังป้องกันของมุสลิม
ต่อมาดาเมียตตาก็เป็นเป้าของสงครามครูเสดครั้งที่ 7 ที่นำโดยพระเจ้าหลุยส์ที่ 9 แห่งฝรั่งเศส กองเรือของพระองค์มาถึงในปี ค.ศ. 1249 และสามารถยึดเมืองได้อย่างรวดเร็จ แต่พระองค์ไม่ทรงยอมยกให้กษัตริย์แต่ในนามของเยรูซาเลมที่ได้สัญญากันไว้ตั้งแต่สงครามครูเสดครั้งที่ 5 แต่พระเจ้าหลุยส์เองต่อมาก็ทรงถูกจับและพ่ายแพ้และทรงถูกบังคับให้ยกเลิกการยึดดาเมียตตา
ความสำคัญของดาเมียตตาต่อนักรบครูเสดทำให้สุลต่านมามลุคไบบาร์ทำลายเมืองและสร้างใหม่สองสามกิโลเมตรจากแม่น้ำให้มีป้อมปราการที่แข็งแรงขึ้นกว่าเดิม
พาราลิมปิกฤดูร้อน 1972
พาราลิมปิกฤดูร้อน 1972 (Paralympic 1972) หรือการแข่งขันกีฬาพาราลิมปิกฤดูร้อนครั้งที่ 4 เป็นการแข่งขันกีฬาคนพิการระดับโลกที่มีการแข่งขันกีฬาหลายชนิด จัดขึ้นที่ไฮเดิลแบร์ก เยอรมนีตะวันตก ระหว่างวันที่ 2 ถึง 11 สิงหาคม ค.ศ. 1972
สรุปเหรียญการแข่งขัน
ตารางสรุปเหรียญการแข่งขัน 10 อันดับแรก
โรงแรมโฮชิ
ปัจจุบันโรงแรมโฮชิยังคงเป็นบริษัทที่เก่าแก่ที่สุดบริษัทหนึ่งในโลกที่ยังดำเนินกิจการอย่างเป็นอิสระ นับแต่การถูกกลืนกิจการของคงโงงุมิ ใน พ.ศ. 2549 เป็นต้นมา โรงแรมโฮชิถูกบริหารโดยตระกูลเดียวนับตั้งแต่เริ่มกิจการมาตลอดสี่สิบหกชั่วอายุคน
ยู เซริซาวะ
ยู เซริซาวะ (芹澤 優, せりざわ ゆう, 3 ธันวาคม 1994 -) เป็นนักพากย์ นักร้อง ไอดอล ชาวญี่ปุ่น เป็นสมาชิกของกลุ่มไอดอล i☆Ris สังกัด 81 Produce และ อาเว็กซ์พิกเจอร์ เกิดที่โตเกียว
นักแสดงหญิง ยุกิ ไซโต เป็นน้องสาวของแม่
อตีตา
อตีตา  เป็นชื่อหนึ่งในบทประพันธ์ของ  ทมยันตี  ที่นำเสนอเรื่องราวของการเดินทางต่างภพระหว่างอดีตและปัจจุบันมาบรรจบกัน โดยมีเรื่องของประวัติศาสตร์ศึกบางระจัน สมัยปลายกรุงศรีอยุธยา (ก่อนเสียกรุงครั้งที่ 2)
เพลงประกอบละคร
เพลง เธอคือความรัก ขับร้องโดย จีจี้ ปิ่นประภา วินสน
อับดุล อาซิซ ชัมซุดดิน
อับดุล อาซิซ บิน ชัมซุดดิน (Abdul Aziz bin Shamsuddin; 10 มิถุนายน ค.ศ. 1938 – 16 ตุลาคม ค.ศ. 2020) เป็นนักการเมืองชาวมาเลเซีย
อาชีพ
อับดุล อาซิซ ชัมซุดดินดำรงตำแหน่งเป็นเลขาของมาฮาดีร์ตั้งแต่ ค.ศ. 1981 แล้วได้รับแต่งตั้งเป็นวุฒิสมาชิกจากมาฮาดีร์ โมฮามัดใน ค.ศ. 1999 และดำรงตำแหน่งรัฐมนตรีว่าการพัฒนาชนบทและภูมิภาคตั้งแต่วันที่ 27 มีนาคม ค.ศ. 2004 ถึง 18 มีนาคม ค.ศ. 2008
เสียชีวิต
อับดุล อาซิซ ชัมซุดดินเสียชีวิตในวันที่ 16 ตุลาคม ค.ศ. 2020 ตอนอายุ 82 ปี ศพของเขาถูกฝังที่สุสานมุสลิมกูนุงเมซะฮ์ โกเปิง รัฐเประ
ปรีดี เกษมทรัพย์
อาจารย์ปรีดีถือว่าเป็นปรมาจารย์ในแวดวงนิติศาสตร์ เป็นผู้คิดค้นทฤษฎีกฎหมายสามชั้น และผู้ริเริ่มให้บรรยายวิชากฎหมายแพ่ง นิติปรัชญา ประวัติศาสตร์กฎหมายไทย และหลักวิชาชีพนักกฎหมาย ขึ้นในมหาวิทยาลัยธรรมศาสตร์เป็นแห่งแรกของประเทศ
ปรีดี เกษมทรัพย์ เคยเป็นประธานกิตติมศักดิ์มูลนิธิปรีดี เกษมทรัพย์ ที่ลูกศิษย์ลูกหาร่วมกันจัดตั้งขึ้นเพื่อเป็นมูลนิธิเพื่อให้การสนับสนุนด้านวิชานิติศาตร์ในประเทศไทย
การศึกษา
การศึกษาชั้นต้น ปรีดีได้เดินทางไปศึกษาต่อที่ประเทศจีนตั้งแต่อายุ 7-12 ปี ในระดับมัธยมศึกษาตอนต้น ที่เมืองแต้จิ๋ว หลังจากนั้นกลับมาศึกษาต่อจนจบชั้น ชั้นมัธยมศึกษาปีที่ 6 และชั้นมัธยมศึกษาปีที่ 8 จากโรงเรียนร้อยเอ็ดวิทยาลัย และโรงเรียนอัสสัมชัญ ตามลำดับ
ในระดับอุดมศึกษา เข้าเรียนมหาวิทยาลัยเอ้หมึงแห่งชาติ (National University of Amoy) สาธารณรัฐประชาชนจีน ในวิชาอักษรศาสตร์และปรัชญาจีน แต่เมื่อเกิดการเปลี่ยนแปลงการปกครองประเทศจีน ทำให้ต้องเดินทางกลับประเทศไทย และมาศึกษาต่อที่คณะนิติศาสตร์ มหาวิทยาลัยธรรมศาสตร์ จนจบนิติศาสตรบัณฑิต (เกียรตินิยมดี) จากนั้นเดินทางไปศึกษาต่อนิติศาสตรมหาบัณฑิต ที่มหาวิทยาลัยทูเลน สหรัฐอเมริกา โดยทุน Fulbright Smith-Mundt Scholarship และนิติศาสตรดุษฎีบัณฑิต ณ มหาวิทยาลัยแห่งกรุงบอนน์ (Universität Bonn) ประเทศเยอรมนี โดยทุน Humboldt Fellowship และทุนรัฐบาลไทย ทำวิทยานิพนธ์ในหัวข้อ "Das thailändische eheliche Güterrecht" ("สิทธิในทรัพย์สินของคู่สมรสไทย") เมื่อ พ.ศ. 2510
นอกจากนี้ยังเป็นเนติบัณฑิตไทย และมีประกาศนียบัตรครูสอนภาษาจีน ของกระทรวงศึกษาธิการ กับทั้งยังได้รับนิติศาสตรดุษฎีบัณฑิตกิตติมศักดิ์ จากคณะนิติศาสตร์ มหาวิทยาลัยธรรมศาสตร์
ประสบการณ์การทำงาน
เขาเคยได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516
ทั้งนี้ปรีดี เกษมทรัพย์ จัดได้ว่าเป็นปรมาจารย์ในแวดวงนิติศาสตร์ เป็นผู้คิดค้นทฤษฎีกฎหมายสามชั้น และผู้ริเริ่มให้บรรยายวิชากฎหมายแพ่ง นิติปรัชญา ประวัติศาสตร์กฎหมายไทย และหลักวิชาชีพนักกฎหมาย ขึ้นในมหาวิทยาลัยธรรมศาสตร์เป็นแห่งแรกของประเทศ
ขณะอยู่ในมหาวิทยาลัยธรรมศาสตร์ได้ดำรงตำแหน่งคณบดีคณะนิติศาสตร์ ในปี พ.ศ. 2517 - พ.ศ. 2519 อธิการบดีมหาวิทยาลัยธรรมศาสตร์ พ.ศ. 2519 - พ.ศ. 2521 และประธานคณะกรรมการบัณฑิตศึกษาคณะนิติศาสตร์ พ.ศ. 2518-2532 ในปี 2549 ได้ก่อตั้ง "วิทยาลัยนิติรัฐศาสตร์" ขึ้นใน มหาวิทยาลัยราชภัฏร้อยเอ็ด ซึ่งเปิดสอน 2 หลักสูตร คือ หลักสูตรนิติศาสตรบัณฑิต และ หลักสูตรรัฐประศาสนศาสตรบัณฑิต และยังดำรงตำแหน่งผู้อำนวยการวิทยาลัยนิติรัฐศาสตร์ ต่อมาใน ปี 2558 ปรับโครงสร้างเป็น "คณะนิติรัฐศาสตร์" เปิดสอน 3 หลักสูตร คือ หลักสูตรนิติศาสตรบัณฑิต หลักสูตรรัฐประศาสนศาสตรบัณฑิต และ หลักสูตรรัฐศาสตรบัณฑิต
นอกจากนี้ยังเป็นอาจารย์พิเศษในจุฬาลงกรณ์มหาวิทยาลัย มหาวิทยาลัยรามคำแหง วิทยาลัยป้องกันราชอาณาจักร สถาบันจิตวิทยาความมั่นคง และมหาวิทยาลัยมหามกุฏราชวิทยาลัย
ในทางการเมืองปรีดี เกษมทรัพย์ เคยดำรงตำแหน่งสมาชิกสมัชชาแห่งชาติ (สภาสนามม้า) พ.ศ. 2516 สมาชิกสภานิติบัญญัติแห่งชาติ พ.ศ. 2516-2518 กรรมการพิจารณาร่างรัฐธรรมนูญของสภานิติบัญญัติแห่งชาติ พ.ศ. 2516-2517 และกรรมการในคณะกรรมการปกครองของสภานิติบัญญัติแห่งชาติ พ.ศ. 2516-2518
ก่อนเกษียณอายุ ท่านเป็นผู้ก่อตั้งและอธิการวิทยสถานแห่งวัฒนธรรมตะวันออก (Oriental Culture Academy) ประธานกรรมการอาศรมวัฒนธรรมไทย - ภารต รองประธานสหพันธ์คีตาอาศรมแห่งโลก ประธานคีตาอาศรมแห่งประเทศไทย อุปนายกสภามหาวิทยาลัยหัวเฉียวเฉลิมพระเกียรติ กรรมการสภามหาวิทยาลัยมหามงกุฎราชวิทยาลัย ประธานกรรมการกิตติมศักดิ์คณะกรรมการบัณฑิตศึกษาทางนิติศาสตร์ มหาวิทยาลัยธรรมศาสตร์ กรรมการในคณะกรรมการว่าด้วยการปฏิบัติราชการเพื่อประชาชนของหน่วยงานของรัฐ (ปปร.) และประธานกรรมการพิจารณาคำร้องเรียนการปฏิบัติราชการเพื่อประชาชนของหน่วยงานของรัฐ
วิทยานิพนธ์มหาวิทยาลัยธรรมศาสตร์ที่อยู่ในที่ปรึกษาของ ศ.ดร.ปรีดี เกษมทรัพย์
รวมทั้งสิ้น 11 ฉบับ
เหล่าซูเปอร์ฮีโร่แห่งอนาคต
เหล่าซูปเปอร์ฮีโร่แห่งอนาคต (Legion of Super Heroes) เป็นภาพยนตร์การ์ตูนชุดทางทีวี ผลิตโดย Warner Bros. Animation เปิดตัวครั้งแรกเมื่อวันที่ 23 กันยายน พ.ศ. 2549 ทางช่องการ์ตูนเน็ทเวิร์ค โดยใช้พื้นฐานตัวละครมากจาก "ดีซี คอมมิค" เรื่องราวเน้นไปที่ซูปปอร์แมน (ตอนวัยรุ่น) ที่ได้เดินทางไปยังศตวรรษที่ 31 และได้เข้าร่วมการผจญภัยไปกับกลุ่มฮีโร่วัยรุ่นในยุคนั้นที่ชื่อว่า "ลีเจี้ยน ออฟ ซูปเปอร์ฮีโร่" ในประเทศไทย มีการฉายทางช่องการ์ตูนเน็ทเวิร์ค
แบคแลช (2023)
แบคแลช 2023 (Backlash (2023)) เป็นแบคแลชครั้งที่ 18 ในรูปแบบการจ่ายเมื่อรับชมและการถ่ายทอดสดผ่านสัญญาณต่อเนื่อง ที่ผลิตโดยดับเบิลยูดับเบิลยูอี จัดขึ้นสำหรับนักมวยปล้ำจากค่ายรอว์และสแมคดาวน์ เกิดขึ้นในคืนวันเสาร์ที่ 6 พฤษภาคม ค.ศ. 2023 (เช้าวันอาทิตย์ที่ 7 พฤษภาคมตามเวลาประเทศไทย) ที่ Coliseo de Puerto Rico José Miguel Agrelot ในกรุงซานฮวน ปวยร์โตรีโก นี่เป็นเพย์-เพอร์-วิวครั้งแรกของดับเบิลยูดับเบิลยูอีที่จัดขึ้นในปวยร์โตรีโกตั้งแต่นิวเยียร์สเรโวลูชั่นในเดือนมกราคม ค.ศ. 2005 และเป็นแบคแลชครั้งที่ 2 ที่จัดขึ้นนอกสหรัฐอเมริกาหลังจากแบคแลช (2004)
ชาวปวยร์โตรีโกและแร็ปเปอร์เจ้าของรางวัลแกรมมี แบดบันนี ได้ร่วมในศึกมวยปล้ำครั้งนี้ เดิมทีเขาจะเป็นเจ้าภาพของแบคแลชครั้งนี้ แต่ภายหลังมีการประกาศว่าแบดบันนีจะปล้ำใน San Juan Street Fight กับ Damien Priest ซึ่งมีเชื้อสายเปอร์โตริโกเช่นกัน ผลปรากฏว่า แบดบันนีชนะ ในการปล้ำยังได้เห็นการปรากฏตัวของนักมวยปล้ำชาวปวยร์โตรีโก การ์ลิโต ซึ่งปรากฏตัวครั้งแรกใน WWE นับตั้งแต่วันจันทร์ที่ 1 กุมภาพันธ์ ค.ศ. 2021 ในศึกรอว์ และซาวิโอ เวกา ซึ่งปรากฏตัวครั้งแรกใน WWE นับตั้งแต่เซอร์ไวเวอร์ซีรีส์ (2020)
ปูมหลัง
แบคแลชเป็นศึกมวยปล้ำอาชีพที่จัดโดย WWE ในปี ค.ศ. 1999
พาราลิมปิกฤดูร้อน 1976
พาราลิมปิกฤดูร้อน 1976 (Paralympic 1976) หรือการแข่งขันกีฬาพาราลิมปิกฤดูร้อนครั้งที่ 5 เป็นการแข่งขันกีฬาคนพิการระดับโลกที่มีการแข่งขันกีฬาหลายชนิด จัดขึ้นที่โทรอนโต แคนาดา ระหว่างวันที่ 3 สิงหาคม ถึง 11 สิงหาคม พ.ศ. 2519
สรุปเหรียญการแข่งขัน
ตารางสรุปเหรียญการแข่งขัน 10 อันดับแรก
ค่าคงตัวแม่เหล็ก
ค่าคงตัวแม่เหล็ก (magnetic constant) หรือ สภาพให้ซึมผ่านได้ของสุญญากาศ (vacuum permeability) เป็น ค่าคงตัวทางฟิสิกส์ ที่หมายถึงสภาพให้ซึมผ่านได้ทางแม่เหล็กในสุญญากาศ มักเขียนแทนด้วยสัญลักษณ์ \mu_0
ค่าคงตัวแม่เหล็กเป็นค่าคงตัวสากลซึ่งมาจากการทดลอง เชื่อมโยงกับการวัดทางกลศาสตร์และทฤษฎีแม่เหล็กไฟฟ้า โดยมีที่มาจากสมการสนามแม่เหล็ก ที่เกิดจากการเคลื่อนที่ของอนุภาคที่มีประจุหรือกระแสไฟฟ้าและยังปรากฏในสมการอื่น ๆ สำหรับสนามแม่เหล็กในสุญญากาศ
ในปี 2006 ค่านี้ได้รับการนิยามโดยระบบหน่วยวัดระหว่างประเทศ เป็น µ0 = 4 V·s/(A·m) ในการนิยามหน่วยฐานเอสไอใหม่ ค.ศ. 2019 ได้มีการนิยามค่าคงตัวแม่เหล็กขึ้นใหม่เป็น
ในสุญญากาศ ค่าคงที่แม่เหล็กคือ อัตราส่วน ของความหนาแน่นฟลักซ์แม่เหล็ก \mathbf{B} ต่อ ความแรงสนามแม่เหล็ก \mathbf{H}ค่าคงตัวแม่เหล็ก \mu_0 และ ค่าคงตัวไฟฟ้า และอัตราเร็วของแสง สัมพันธ์กันโดย
โฟกัสอัตโนมัติ
โฟกัสอัตโนมัติ (Autofocus: AF) หรือ ปรับชัดอัตโนมัติ เป็นระบบใช้แสงชนิดหนึ่งประกอบด้วยเซนเซอร์ ระบบควบคุม และมอเตอร์ เพื่อปรับโฟกัสเต็มภาพโดยอัตโนมัติ หรือบนบางจุดหรือบางส่วนของภาพที่เลือกเอง โฟกัสอัตโนมัติจะเปิดขึ้นเองเมื่อกล้องถ่ายภาพตรวจพบวัตถุในสถานที่มีแสงน้อย โฟกัสอัตโนมัติอาจติดอยู่บนกล้องหรือบนตัวแฟลช (ในกล้องรุ่นใหญ่) ก็ได้ มีหลายวิธีท่จะที่ใช้วัดระยะทางสำหรับโฟกัสอัตโนมัติ เช่นใช้แสงอินฟราเรด ใช้คลื่นเสียงอัลตราโซนิก หรือยิงแสงแฟลชเป็นชุด
แค่ทำโทรศัพท์มือถือหาย ทำไมต้องกลายเป็นศพ
แค่ทำโทรศัพท์มือถือหาย ทำไมต้องกลายเป็นศพ เป็นภาพยนตร์เกาหลีใต้แนวตื่นเต้น กำกับโดยคิม แท-จุนในฐานะผลงานการกำกับครั้งแรก นำแสดงโดยช็อน อู-ฮี, อิม ซี-วัน และคีม ฮี-ว็อน ฉายทางเน็ตฟลิกซ์ในวันที่ 17 กุมภาพันธ์ พ.ศ. 2566
เรื่องย่อ
พนักงานบริษัททั่วไปคนหนึ่งได้ทำโทรศัพท์มือถือที่มีข้อมูลส่วนบุคคลทั้งหมดของเธอหายไป และเริ่มต้นเผชิญหน้ากับภัยคุกคามที่เข้ามาในชีวิตประจำวัน
การสร้าง
ภาพยนตร์เดิมมีกำหนดออกฉายในโรงภาพยนตร์โดยบริษัทซีเจ อีแอนด์เอ็ม แต่ภายหลังตัดสินใจให้ฉายทางเน็ตฟลิกซ์
รางวัลภาพยนตร์แห่งชาติ สุพรรณหงส์ ครั้งที่ 17
รางวัลภาพยนตร์แห่งชาติ สุพรรณหงส์ ครั้งที่ 17 ประจำปี พ.ศ. 2550 จัดโดยสมาคมสมาพันธ์ภาพยนตร์แห่งชาติ จัดขึ้นในวันที่ 17 กุมภาพันธ์ พ.ศ. 2551 ณ โรงละครสยามนิรมิต กรุงเทพมหานคร ซึ่งมีภาพยนตร์ส่งเข้าประกวด 43 เรื่อง โดย 2 เรื่องที่ถอนตัวไปร่วมประกวดคือ "ตำนานสมเด็จพระเนรศวร ภาค 1 และ 2" ของ หม่อมเจ้าชาตรีเฉลิม ยุคล
ผู้ชนะรางวัล จะเน้นด้วย ตัวหนา
ซิรีแอก
ซิรีแอก แฮร์ริส (Cyriak Harris; เกิดวันที่ 19 กันยายน ค.ศ. 1974) รู้จักกันในชื่อ ซิรีแอก (Cyriak, ) และในชื่อผู้ใช้ใน B3ta ว่า มิวเทตด์มอนตี (Mutated Monty) เป็นนักวาดภาพแอนิเมชันและนักแต่งเพลงฟรีแลนซ์ชาวอังกฤษ เขาเป็นที่รู้จักจากเว็บแอนิเมชันสั้นที่ดูเหนือจริงและแปลกประหลาดพร้อมกับวิธีเล่นกับปรากฏการณ์โดรสต์
แอนิเมชัน
ซิรีแอกมีส่วนร่วมในเว็บไซต์ B3ta ของอังกฤษมาตั้งแต่ ค.ศ. 2004
บัญชียูทูบของซิรีแอกที่มีชุดรวมแอนิเมชันของเขา ซึ่งเป็นที่โด่งดังผ่านโลกบล็อก (blogosphere) และถูกอ้างอิงโดย Eliot Van Buskirk จากไวร์เอ็ด ในฐานะนักวาดภาพแอนิเมชันฟรีแลนซ์ เขาได้ทำเว็บไซต์แบ่งปันวิดีโอของซูโมทีวี และมิวสิกวิดีโอของแกรนด์โปโปฟุตบอลคลับ และกลุ่มอื่น ๆ
ซิรีแอกได้กำกับมิวสิกวิดีโอหลายอัน เช่น "Cirrus" ของโบโนโบใน ค.ศ. 2013 "Ratchet" ของบล็อกปาร์ตี "Putty Boy Strut" ของฟลายอิงโลตัสใน ค.ศ. 2014 “Meowpurrdy” ของรันเดอะเจเวิลส์ใน ค.ศ. 2016 และ"The Existential Threat" ของสปาร์กใน ค.ศ. 2020
ดนตรีกับกิจกรรมอื่น
ก่อนที่ซิรีแอกจะทำแอนิเมชัน เขาเคยแต่งเพลงแบบเหนือจริงเป็นจำนวนมาก โดยใช้เอฟแอลสตูดิโอ
ในเดือนกันยายน ค.ศ. 2019 เขาตีพิมพ์หนังสือระดมทุนสาธารณะบางส่วนที่มีชื่อว่า Horse Destroys the Universe
รางวัลและการรับรู้
ในวันที่ 3 ธันวาคม ค.ศ. 2009 ในการแข่งขันอีสตริงประจำปี 2009 โดยช่องอี4 มีการประกาศว่าซิรีแอกเป็นผู้ชนะด้วยวิดีโอ Recursive Culture ซึ่งได้รับเงิน 5,000 ปอนด์
ใน ค.ศ. 2006 เขายังได้รับการกล่าวถึงเป็นพิเศษจากการแข่งขันโฟโตช็อปโดย คลิก
ข้อโต้แย้ง
ใน ค.ศ. 2016 ซิรีแอกกล่าวหาแมคโดนัลด์ว่าโฆษณาของร้านค้าลอกเลียนวิดีโอ "cows & cows & cows" ของเขา ซึ่งมีผู้ชมมากกว่า 37 ล้านครั้ง ท้ายที่สุดโฆษณานี้ถูกลบออกไปแล้ว
แหล่งข้อมูลอื่น
1974
เอปตาเซีย
เอปตาเซีย หรือ ดอกไม้ทะเลแก้ว หรือ แอนนีโมนแก้ว (Glass anemones, Glassrose anemones, Rock anemones) เป็นสัตว์ทะเลไม่มีกระดูกสันหลังจำพวกดอกไม้ทะเลสกุลหนึ่ง ใช้ชื่อสกุลว่า Aiptasia
จากการสำรวจเมื่อปี ค.ศ. 1831 พบว่าเอปตาเซียมีจำนวนทั้งหมด 17 ชนิด โดยสามารถพบได้ทั่วไปในทะเลเขตร้อนและกึ่งเขตร้อนทั่วไป จำนวนชนิดของเอปตาเซียส่วนใหญ่จะกระจายอยู่ในมหาสมุทรแอตแลนติกและทะเลเมดิเตอร์เรเนียน ขณะที่ด้านมหาสมุทรแปซิฟิกมี 2 ชนิด คือ Aiptasia californica และ A. pulchella ที่พบได้เฉพาะในมหาสมุทรแห่งนี้
เอปตาเซียมีลักษณะทางกายวิภาค คือ มีรูปร่างคล้ายต้นปาล์ม เจริญเป็นตัวเดี่ยว ๆ หรืออาจพบเจริญเป็นกลุ่ม แต่จะไม่มีเนื้อเยื่อเชื่อมถึงกันเหมือนกับปะการัง เนื้อเยื่อทั้งตัวของเอปตาเซียเรียกว่า โพลิป ซึ่งในโพลิปจะประกอบด้วย
เอปตาเซียกินอาหารโดยใช้หนวดจับแพลงก์ตอนที่ลอยอยู่ในกระแสน้ำเข้าปาก นอกจากนี้แล้วยังได้รับสารอาหารจากสาหร่ายเซลล์เดียวที่เรียกว่า "ซูแซนเทลลี" ที่อาศัยอยู่ในเนื้อเยื่อของเอปตาเซีย โดยสาหร่ายซูแซนเทลลีจะใช้ของเสียที่เกิดจากกระบวนการภายในเซลล์ของเอปตาเซียเองและจากสารอินทรีย์ที่ละลายอยู่ในน้ำ เมื่อสาหร่ายซูแซนเทลลีมีกระบวนการสังเคราะห์แสงเพื่อสร้างอาหารและเพิ่มจำนวน เอปตาเซียจะได้รับสารอาหารที่สาหร่ายสร้างขึ้นด้วย
เอปตาเซียสามารถสืบพันธุ์ได้ทั้งแบบอาศัยเพศและไม่อาศัยเพศได้ การสืบพันธุ์แบบอาศัยเพศมีความใกล้เคียงกับดอกไม้ทะเล คือสามารถปล่อยเซลล์สืบพันธุ์ออกไปในน้ำ เมื่อเกิดการปฏิสนธิขึ้นมาก็พัฒนาเป็นตัวอ่อนในระยะพลานูลา เป็นระยะที่ตัวอ่อนจะว่ายน้ำอย่างอิสระเมื่อลงเกาะไปบนพื้นผิวที่เหมาะสม จึงจะเริ่มพัฒนาเซลล์เป็นโพลิปขนาดเล็กขึ้นมา โดยในขั้นนี้จะยังไม่มีสาหร่ายซูแซนเทลลีในเนื้อเยื่อ ในบางชนิด เอปตาเซียจะปล่อยเซลล์สืบพันธุ์เฉพาะเพศผู้ออกไปในน้ำ โดยเข้าไปปฏิสนธิกับเซลล์สืบพันธุ์เพศเมียภายในเอปตาเซียตัวอื่นก่อนแล้วจึงพัฒนาเป็นตัวอ่อนระยะพลานูลา โดยได้รับสารอาหารจากเอปตาเซียเมื่อมีสภาวะที่เหมาะสม เช่น แสงสว่างหรือสารอาหารที่สูง หรือมีการกระทบทางกายภาพ เช่น มีการฉีกขาดของเนื้อเยื่อที่เกิดขึ้นเอง ตัวอ่อนเหล่านี้จะถูกปล่อยออกไปในน้ำเพื่อหาที่ลงเกาะและพัฒนาเป็นเอปตาเซียตัวเต็มวัยต่อไป
ขณะที่การสืบพันธุ์แบบไม่อาศัยเพศ เอปตาเซียจะใช้วิธีการฉีกของเนื้อเยื่อบริเวณขอบฐาน โดยเซลล์เนื้อเยื่อส่วนนี้จะมีการพัฒนาอย่างช้า ๆ ภายใน 1-2 สัปดาห์ เมื่อมีการพัฒนาเกิดปาก และหนวดขนาดเล็ก ๆ แล้ว จึงเริ่มหาอาหารเลี้ยงตัวเอง เอปตาเซียที่เกิดใหม่จะมีการเคลื่อนที่แพร่กระจายไปยังที่อื่น ๆ นอกจากนี้แล้ว เอปตาเซียที่เกิดขึ้นใหม่จะไม่ถูกพ่อแม่ใช้เข็มพิษแทงตัวอ่อนที่เกิดใหม่จากตัวเอง การสืบพันธุ์แบบไม่อาศัยเพศนี้ เกิดจากการกระตุ้นโดยปัจจัยทางธรรมชาติ เช่น น้ำมีคุณภาพไม่เหมาะสมต่อการดำรงชีวิต หรือมีออกซิเจนละลายในน้ำต่ำ เป็นต้น
ในการเลี้ยงปลาทะเลเป็นปลาสวยงาม เอปตาเซียจะถือว่าเป็นส่วนเกินที่ไม่เกิดประโยชน์ ซ้ำยังจะทำร้ายปลาหรือสัตว์น้ำที่เลี้ยงไว้ด้วย เอปตาเซียส่วนมากจะติดมากับหินเป็นหรือสาหร่ายที่ใช้ประดับตู้ เป็นต้น ซึ่งผู้เลี้ยงจะต้องกำจัดทิ้งโดยวิธีการต่าง ๆ ทั้งใช้สารจากธรรมชาติและสารเคมี
วัดบ้านแสน
วัดบ้านแสน (Wan Seng Monastery) เป็นวัดในอำเภอเชียงตุง รัฐฉาน ประเทศพม่า หน้าวัดเป็นเส้นทางสัญจรโบราณที่เชื่อมต่อไปยังเมืองยาง
อาคารเสนาสนะที่สำคัญที่สุดคือ วิหารโหลง (วิหารหลวง) มีรูปแบบคล้ายวิหารศิลปะล้านนาและสิมศิลปะล้านช้าง คงได้รับการต่อเติมเรื่อยมา ปัจจุบันมีขนาดกว้าง 3 ห้อง ยาว 9 ห้อง โครงสร้างเป็นไม้ หลังคาทรงจั่วซ้อนสองตับ มุงกระเบื้องดินขอ ลดมุขด้านหน้าและหลัง คล้ายวิหารในล้านนาและล้านช้างผสมกัน ผนังภายในวิหารตกแต่งด้วยลายทองล่องชาด จิตรกรรมสีฝุ่น แผงไม้คอสองและบานประตูด้านในปิดทองล่องชาดภาพหม้อน้ำปรณกลศ โบสถ์ตั้งอยู่ขวามือของวิหาร เป็นโบสถ์โถงขนาดเล็ก ไม่มีผนัง ทางขึ้นโบสถ์สลักเป็นรูปพญานาค มีสีมาทำจากก้อนหินวางไว้ 4 มุม นอกจากนั้นภายในวัดยังมีศาลาการเปรียญตั้งอยู่ทางขวามือของวิหาร รูปทรงแบบพม่า มีกุฏิ 6 หลัง โครงสร้างทำด้วยไม้ ก่อผนังด้วยอิฐฉาบปูน
คณะนิติศาสตร์ มหาวิทยาลัยรามคำแหง
คณะนิติศาสตร์ มหาวิทยาลัยรามคำแหง (Faculty of Law, Ramkhamhaeng University) เป็นส่วนราชการไทยระดับคณะวิชา สังกัดมหาวิทยาลัยรามคำแหง กระทรวงศึกษาธิการ โดยจัดตั้งขึ้นพร้อมกับมหาวิทยาลัยรามคำแหงอาศัยข้อบังคับและพระราชบัญญัติมหาวิทยาลัยรามคำแหง มีบทบาทสำคัญเกี่ยวกับการเมืองการปกครองของประเทศไทยในอดีตและต่อเนื่องมาจนถึงปัจจุบัน ได้ตอบสนองความต้องการของคนในสังคมด้วยการเปิดโอกาสทางการศึกษาเพื่อผลิตบัณฑิตที่มีความรู้อย่างมีคุณธรรมเพื่อนำความรู้ที่ได้ไปใช้ในการพัฒนาประเทศให้เจริญก้าวหน้าต่อไป ปัจจุบันคงเปิดดำเนินการและมีพัฒนาการอย่างต่อเนื่องเพื่อให้เกิดผลตอบรับที่ดีและการปรับตัวเพื่อเข้าสู่ประชาคมอาเซียน
ประวัติ
คณะนิติศาสตร์ มหาวิทยาลัยรามคำแหง ก่อตั้งขึ้นพร้อมกับการจัดตั้งมหาวิทยาลัยรามคำแหง เมื่อวันที่ 26 กุมภาพันธ์ 2514 โดยมีพระบรมราชโองการโปรดเกล้าฯ ให้ประกาศใช้พระราชบัญญัติมหาวิทยาลัยรามคำแหงตามประกาศในราชกิจจานุเบกษา เล่มที่ 88 ตอน 24 ลงวันที่ 2 มีนาคม 2514 โดยใช้อาคารสถานที่จัดนิทรรศการของงานแสดงสินค้านานาชาติ ตำบลหัวหมาก เป็นสถานที่ตั้งของมหาวิทยาลัยชั่วคราว และมหาวิทยาลัยอนุมัติให้ใช้อาคารกลางน้ำ (ปัจจุบันได้รับการปรับปรุงเป็นที่ทำการสภาอาจารย์) ให้เป็นสถานที่ทำการของคณะนิติศาสตร์ ต่อมารัฐบาลอนุมัติให้สถานที่ตั้งชั่วคราวเป็นสถานที่ตั้งถาวรของมหาวิทยาลัย คณะนิติศาสตร์จึงได้รับอนุมัติให้สร้างอาคารที่ทำการถาวร คือ อาคาร LOB (Law Office Building) ปัจจุบัน คือ อาคารคณะนิติศาสตร์ และต่อมาได้รับงบประมาณเพิ่มเติมทางคณะจึงได้ทำการสร้างอาคารอีกหลัง คือ อาคาร LOB 2 (Law Office Building) ปัจจุบันอาคารนี้ตั้งอยู่เคียงข้างกับอาคารคณะนิติศาสตร์เดิม
คณะนิติศาสตร์ มหาวิทยาลัยรามคำแหง ได้จัดการศึกษาโดยแบบการศึกษาเปิดแบบตลาดวิชา ให้โอกาสและความเสมอภาคทางการศึกษาแก่ทุกคนที่ใฝ่หาความรู้ จนถึงปัจจุบันเป็นเวลากว่า 30 ปีแล้ว โดยมีผู้สมัครเข้าเป็นนักศึกษาหลายแสนคนและได้ผลิตบัณฑิตนิติศาสตร์ออกไปรับใช้สังคมแล้วมากมาย บัณฑิตเหล่านี้ได้กระจายอยู่ตามหน่วยงานต่าง ๆ ทั้งในภาครัฐและเอกชน ซึ่งปัจจุบันเป็นที่ยอมรับทั้งในด้านคุณภาพและความสามารถในการปฏิบัติงาน ที่มีหน้าที่ความรับผิดชอบ ได้สร้างชื่อเสียงเกียรติคุณแก่คณะนิติศาสตร์ มหาวิทยาลัยรามคำแหงด้วยดีเสมอมา
โครงสร้างคณะ
คณะนิติศาสตร์ มหาวิทยาลัยรามคำแหง ได้มีการจัดแบ่งส่วนราชการและการจัดการบริหารงานภายในองค์กร ดังนี้
คณะนิติศาสตร์
คณาจารย์
ปัจจุบันคณะนิติศาสตร์มีคณาจารย์ทั้งสิ้น 66 คน แบ่งตามตำแหน่งทางวิชาการดังต่อไปนี้
ทำเนียบคณบดี
รายนามคณบดีคณะนิติศาสตร์ มหาวิทยาลัยรามคำแหงตั้งแต่ก่อตั้งจนถึงปัจจุบันมีดังนี้
หลักสูตรการศึกษา
คณะนิติศาสตร์ มหาวิทยาลัยรามคำแหง จัดการศึกษาโดยใช้แบบการศึกษาเปิดแบบตลาดวิชา ให้โอกาสและความเสมอภาคทางการศึกษาแก่ทุกคนที่ใฝ่หาความรู้ เปิดทำการเรียนการสอนใน 4 หลักสูตร อนุปริญญา 1 หลักสูตร และหลักสูตรปริญญาอีก 3 หลักสูตร ดังต่อไปนี้
การบรรยาย
คณะนิติศาสตร์ มหาวิทยาลัยรามคำแหง ได้วางแนวทางในการเรียนการสอนให้เหมาะสมกับการเป็นมหาวิทยาลัยตลาดวิชา โดยการบรรยายในชั้นเรียนนั้น จะไม่มีการบังคับให้เข้าชั้นเรียนแต่ประการใด และแบ่งการบรรยายเป็น 2 SECTION ในวิชาที่เป็นวิชาบังคับ โดยที่นักศึกษาจะเข้า SECTION ใดก็ได้ ตามที่ตนสะดวก อีกทั้งนักศึกษาที่ไม่สะดวกเข้าเรียนก็สามารถศึกษาทางไกล โดยศึกษาผ่านการดูถ่ายทอดสดการบรรยาย(RU Cyber Class Room) วิดีโอคำบรรยายย้อนหลัง(RU Course On Demand) หรืออ่านจากตำราเรียนของมหาวิทยาลัยก็ได้
พระทองอยู่
พระทองอยู่ เป็นพระภิกษุวัดถนนสุธาราม ตำบลโผงเผง อำเภอป่าโมก จังหวัดอ่างทอง และเป็นผู้แต่งมหาเวสสันดรชาดก กัณฑ์ทานกัณฑ์
ประวัติ
มหาเวสสันดรชาดก กัณฑ์ทานกัณฑ์ ไม่ปรากฎนามผู้แต่ง ด้วยเหตุที่ไม่มีหลักฐานแน่นอนว่าผู้แต่งเป็นใคร ทราบเพียงแต่ว่าเป็นภิกษุที่อยู่วัดถนน ซึ่งเป็นวัดเก่าแก่ตั้งอยู่ทางฝั่งตะวันตกของแม่น้ำสีกุก อันเป็นเขตติดต่อระหว่างจังหวัดพระนครศรีอยุธยาและจังหวัดอ่างทองจึงใช้ชื่อผู้แต่งกัณฑ์ทานกัณฑ์ว่า สำนักวัดถนน
เรื่องผู้แต่งกัณฑ์ทานกัณฑ์นี้ จากสอบถามผู้เฒ่าผู้แก่ในละแวกบ้านใกล้วัดถนนพอจะทราบเค้าประวัติของท่านผู้แต่งว่า ชื่อ ทองอยู่ เกิดที่บ้านไผ่จำศีล อำเภอวิเศษชัยชาญ จังหวัดอ่างทอง เกิดเมื่อ พ.ศ. 2300 ในสมัยปลายแผ่นดินสมเด็จพระเจ้าอยู่หัวบรมโกศ เมื่ออายุประมาณ 8-9 ปี ได้ไปศึกษาเล่าเรียนที่จังหวัดพระนครศรีอยุธยา เมื่ออายุประมาณ 10-11 ปี ได้บรรพชาเป็นสามเณรประจวบกับกรุงศรีอยุธยาแตกเมื่อ พ.ศ. 2310 ประชาชนอพยพหนีภัยสงครามไปอยู่ตามชนบทและในกรุงศรีอยุธยาเกิดขัดสนเสบียงอาหาร สามเณรทองอยู่จึงจำเป็นต้องเดินทางกลับบ้านเกิด ที่ตำบลไผ่จำศีล การเดินทางในครั้งนั้นต้องเดินทางผ่านตำบลโผงเผง ที่บ้านนี้มีวัดอยู่วัดหนึ่ง เรียกว่า “วัดถนน” สามเณรทองอยู่ได้พักที่วัดนี้ ในขณะนั้นวัดถนนเกือบจะเป็นวัดร้าง มีสามเณรรูปหนึ่งคอยดูแลรักษา เณรรูปนี้ได้ชวนสามเณรทองอยู่มาอยู่ด้วยกัน แต่สามเณรทองอยู่ผัดว่าขออุปสมบทเป็นพระภิกษุก่อน ต่อมาประมาณ พ.ศ. 2321 ในแผ่นดินสมเด็จพระเจ้าตากสินมหาราช ท่านจึงได้อุปสมบทและมาอยู่วัดถนน และได้แต่งมหาเวสสันดรชาดก กัณฑ์ทานกัณฑ์
พระทองอยู่นับว่าเป็นสถาปนิกชั้นเยี่ยมท่านหนึ่ง ท่านจึงได้สร้างเจดีย์ไว้องค์หนึ่ง ซึ่งนับว่าเป็นเจดีย์ที่งดงามปรากฏอยู่หน้าพระวิหารวัดถนน ถึงกับมีผู้มาวาดรูปไปเป็นแบบก่อสร้าง ในด้านวรรณกรรม นอกจากท่านได้แต่งร่ายยาวมหาเวสสันดรชาดก กัณฑ์ทานกัณฑ์แล้ว ยังแต่งบททำขวัญนาคไว้อย่างไพเราะอีกด้วย
โลกใหม่
โลกใหม่ (New World) เป็นคำที่ใช้สำหรับดินแดนที่นอกไปจากทวีปแอฟริกา ทวีปยุโรป และ ทวีปเอเชีย ที่ก็คือทวีปอเมริกา และอาจจะรวมไปถึงออสตราเลเชียด้วย เป็นคำที่เริ่มใช้กันในคริสต์ศตวรรษที่ 15 เมื่อทวีปอเมริกายังใหม่ต่อชาวยุโรปผู้ที่เดิมเชื่อว่าโลกประกอบด้วยทวีปเพียงสามทวีปที่เรียกรวมกันว่าโลกเก่า คำว่า “โลกใหม่” ไม่ควรจะสับสนกับคำว่า “โลกยุคใหม่” (Modern era) คำหลังหมายถึงช่วงเวลาในประวัติศาสตร์มิใช่แผ่นดิน
ที่มา
ในปี ค.ศ. 1493 คริสโตเฟอร์ โคลัมบัสเดินทางกลับสเปนหลังจากการเดินทางไปสำรวจอเมริกาเป็นครั้งแรก และเมื่อวันที่ 1 พฤศจิกายนของปีนั้นปีเตอร์ มาร์เตอร์ ดังกิเอรา (Peter Martyr d'Anghiera) กล่าวถึงโคลัมบัสในจดหมายว่าเป็นผู้พบ “โลกใหม่” (novi orbis) ในจดหมายอีกฉบับหนึ่งมาร์เตอร์ก็ยังใช้คำว่า “โลกใหม่”  (orbo novo) ในปี ค.ศ. 1516 มาร์เตอร์ก็พิมพ์งานชื่อ “เกี่ยวกับโลกใหม่” (De orbe novo)
ในปี ค.ศ. 1524 คำนี้ก็นำไปใช้โดยจิโอวานนิ ดา แวร์รัซซาโน (Giovanni da Verrazzano) ในบันทึกการเดินทางในปีนั้นเลียบฝั่งทะเลที่ต่อมาคือสหรัฐอเมริกาและแคนาดา.
ในปัจจุบันการใช้คำว่า “โลกใหม่” ในบริบทของประวัติศาสตร์จะใช้เมื่อกล่าวถึงการเดินทางของคริสโตเฟอร์ โคลัมบัส, การพิชิตยูคาทานโดยสเปน และเหตุการณ์อื่นๆ ที่เกิดขึ้นในสมัยเดียวกัน นอกจากนั้นแล้วคำว่า “โลกใหม่” บางครั้งก็ยังใช้ในบริบทของชีววิทยาเมื่อกล่าวถึงโลกเก่า (Palearctic, Afrotropic) และ สปีชีส์ของโลกใหม่ (Nearctic, Neotropic)
ขณะที่คำว่า “โลกใหม่” มักจะหมายถึงทวีปอเมริกา ออสเตรเลียก็อาจจะได้รับการบรรยายว่า “ใหม่” ในบางบริบท ในบริบทของชีววิทยาออสเตรเลียไม่เก่าและไม่ใหม่เพราะพืชพันธุ์ที่พบในออสเตรเลียแตกต่างเป็นอย่างมากจากที่พบในทวีปแอฟริกา ทวีปยุโรป ทวีปเอเชีย และ ทวีปอเมริกา
ระบบปรับสมดุลแสงสีขาวอัตโนมัติ
ระบบปรับสมดุลแสงสีขาวอัตโนมัติ (Auto White Balance) เป็นฟังก์ชันที่ใช้สำหรับการปรับค่าสมดุลของแสงสีขาวโดยอัตโนมัติในกล้องดิจิตอล เพื่อให้ได้ภาพถ่ายที่มีสีสันอยู่ในโทนสีกลางหรือ ค่าวัดแสงอยู่ที่ประมาณ 3500-8000K โดยกล้องจะทำการปรับค่าให้มีสีเทากลาง 25% โดยในบางครั้งหากวัตถุมีค่าการสะท้อนแสงจากแหล่งกำเนิดแสงหลายชนิด อาจทำให้ระบบปรับสมดุลแสงสีขาวอัตโนมัติ ทำงานผิดเพี้ยน และส่งผลให้ภาพมีสีที่ไม่เป็นธรรมชาติได้ ซึ่งสามารถแก้โดยการปรับสมดุลแสงสีขาวเอง
รายพระนามพระอัครมเหสีในพระมหากษัตริย์ไทย
รายพระนามพระอัครมเหสีในพระมหากษัตริย์ไทย
เส้นเมริเดียนที่ 32 องศาตะวันออก
เส้นเมริเดียนที่ 32 องศาตะวันออกของกรีนิช คือ เส้นลองจิจูดที่ลากจากขั้วโลกเหนือ ผ่านมหาสมุทรอาร์กติก, ทวีปยุโรป, ประเทศตุรกี, ทวีปแอฟริกา, มหาสมุทรอินเดีย,  มหาสมุทรใต้, และ ทวีปแอนตาร์กติกา เข้าสู่ขั้วโลกใต้
เส้นเมริเดียนที่ 32 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 148 องศาตะวันตก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 32 องศาตะวันออกลากผ่านพื้นที่ดังนี้:
พิพิธภัณฑ์มังงะอิชิโนโมริ
พิพิธภัณฑ์มังงะอิชิโนโมริ (Ishinomori Manga Museum, 石ノ森萬画館) คือ พิพิธภัณฑ์ที่อุทิศให้งานเขียนมังงะของโชตาโร อิชิโนโมริ ตั้งอยู่หน้าอ่าวของมหาสมุทรแปซิฟิก บนเกาะนากาเซะ หรือเกาะมังงัตตัง เมืองอิชิโนมากิ จังหวัดมิยางิ ประเทศญี่ปุ่น เปิดทำการเมื่อวันที่ 23 กรกฎาคม พ.ศ. 2544
เหตุการณ์สึนามิ
พิพิธภัณฑ์ตั้งอยู่บนสันทรายใกล้ปากแม่น้ำ ในวันที่เกิดเหตุการณ์สึนามิ ชั้นแรกของพิพิธภัณฑ์ถูกน้ำท่วมจนถึงใกล้เพดาน ผลิตภัณฑ์และร้านค้าของพิพิธภัณฑ์ได้ความเสียหาย ชั้นที่สอง เป็นชั้นต้นฉบับบนจอแสดงผลได้รับความเสียหาย ชั้นที่สามไม่ได้รับความเสียหายมากนัก พิพิธภัณฑ์แห่งนี้ถูกปิดในระยะยาว ในถนน Ishinomaki Manga กลุ่มอนุสาวรีย์ของร่างกาย ซึ่งได้รับการจัดตั้งสองตัว "Kikaida" "ทะเล Jetter Kaito" ถูกคลื่นสินามิพัดหายไป งบประมาณการปรับปรุงได้รับการอนุมัติจากสภาเทศบาลเมืองในเดือนมีนาคม พ.ศ. 2555
เปี่ยมปีติ หัตถกิจโกศล
เปี่ยมปีติ หัถกิจโกศล หรือ นิ้ง เป็นนักร้องภายใต้สังกัดบั๊คทาวน์ เร็คคอร์ด ในเครืออาร์เอส เจ้าของเพลงฮิต "มีอาการ" และ "สิ่งที่ดีที่สุด"
ประวัติ
เปี่ยมปีติ หัถกิจโกศล (มักเขียนเป็น: เปี่ยมปิติ หัตถกิจโกศล) หรือ นิ้ง เกิดเมื่อวันที่ 29 มิถุนายน พ.ศ. 2534 มีพี่น้อง 2 คน นิ้งเป็นคนที่ 2 มีพื่สาวซึ่งเป็นนักร้องเช่นกันคือ เปี่ยมรัก หัถกิจโกศล (ปิ๊ง) นิ้งเป็นนักร้องหญิงชาวไทย สังกัดอาร์เอส เป็นที่รู้จักจากเพลง "มีอาการ" และเพลง "สิ่งที่ดีที่สุด"
มิสยูนิเวิร์สเมียนมา
มิสยูนิเวิร์สเมียนมา (Miss Universe Myanmar) เป็นการประกวดนางงามในประเทศเมียนมา
ก่อนที่จะก่อตั้งการประกวดมิสเมียนมาหรือมิสมิสยูนิเวิร์สเมียนมา ชื่อของการประกวดคือมิสพม่า ประเทศเมียนมาเริ่มเข้าประกวดในปี ค.ศ. 1959 กับชื่อพม่า ตั้งแต่ ค.ศ. 1959 - ค.ศ. 1961 ประเทศเมียนมาได้เข้าแข่งขันในการประกวดนางงามจักรวาล และตั้งแต่ปีใน ค.ศ. 1962 การประกวดได้ถูกสั่งห้ามโดยรัฐบาลแบบไม่ทราบสาเหตุ
ในปี ค.ศ. 2013 นางโซยูเว องค์กรสื่อท้องถิ่นได้ทางเดินไปยังนครนิวยอร์กเพื่อไปขออนุญาตการประกวดนางงามจักรวาล และให้ประกาศประเทศเมียนมากลับมาเข้าร่วมนางงามจักรวาลอีกครั้ง
ปัจจุบันท่ามกลางการประกวดความงามในประเทศเมียนมา องค์กรมิสโกลเดนแลนด์เมียนมาเป็นองค์กรที่ประสบความสำเร็จมากที่สุดในประเทศเมียนมา ส่วนใหญ่ตัวแทนขององค์กรนี้อาจจะผู้ครองตำแหน่ง และได้รับรางวัลอื่นๆ อีกมากมายในการประกวดความงามระดับนานาชาติ
ชนะเลิศ
ผู้ชนะมิสเมียนมาจะได้เป็นตัวแทนประเทศเข้าร่วมการประกวดนางงามจักรวาล แต่ในบางปีหากผู้ชนะมีอายุมากเกินกว่าที่จะเข้าประกวดได้ รองชนะเลิศจะถูกส่งเข้าร่วมการประกวดแทน การประกวดมิสเมียนมาในปี ค.ศ. 2015 มีการมอบตำแหน่งให้ผู้ชนะ 2 คน โดยผู้ชนะทั้งสองจะต้องเข้าร่วมการประกวดนางงามจักรวาล 2015 และ 2016 ตามลำดับ
ผลงานการประกวดระดับนานาชาติ
ชนะเลิศ
รองชนะเลิศ
เข้ารอบ
แม่นาค (ละครโทรทัศน์)
แม่นาค ถูกนำมาสร้างทำเป็นละครโทรทัศน์ถึง 8 ครั้ง (พ.ศ. 2522, พ.ศ. 2532, พ.ศ. 2537, พ.ศ. 2539, พ.ศ. 2542, พ.ศ. 2543, พ.ศ. 2556, พ.ศ. 2559, พ.ศ. 2564)
เนื้อเรื่อง
เรื่องราวความรักของ "แม่นาคพระโขนง" ถูกนำมาสร้างเป็นละครโทรทัศน์ หรือภาพยนตร์ หลายต่อหลายครั้ง นับตั้งแต่ปี พ.ศ. 2470 ที่นำมาสร้างเป็นภาพยนตร์ โดย หม่อมราชวงศ์อนุศักดิ์ หัสดินทร์ แต่พอสร้างแล้วฉายจนฟิล์มเปื่อย และหายสาปสูญไปอยางน่าเสียดาย จึงไม่ปรากฏชื่อและข้อมูลของนักแสดงนำของภาพยนตร์ในเวอร์ชันนี้
ต่อมามีการสร้าง "นางนาคพระโขนง" อีก 2 เวอร์ชัน ในรูปแบบภาพยนตร์ คือในปี พ.ศ. 2495 และปี พ.ศ. 2498 แต่ก็ไม่ปรากฏข้อมูลนักแสดงนำเช่นกัน
กระทั่งปี พ.ศ. 2502 บท "แม่นาคพระโขนง" ถูกถ่ายทอดอีกครั้ง โดย "ปรียา รุ่งเรือง" สาวฮอทในสมัยนั้น ซึ่งภายหลังได้กลายเป็นนางเอกที่รับบท "แม่นาค" มากที่สุด ถึง 4 ครั้ง ทั้งในปี 2502, 2505, 2511 และ 2521 เว้นไปเพียงปีเดียว "วิไลวรรณ วัฒนพาณิช" ก็มาสวมบทแม่นาคคนต่อไป ในชื่อเรื่อง "แม่นาคคืนชีพ"
พ.ศ. 2513 เป็นคิวของ "อรัญญา นามวงศ์" ในเรื่อง "แม่นาคพระนคร" ประกบกับพระเอกผู้ล่วงลับ "มิตร ชัยบัญชา"
พ.ศ. 2516 ฮอทถึงขนาดถูกนำมาทำเป็นภาพยนตร์ 2 ครั้ง คือ "แม่นาคพระโขนง" และ "แม่นาคอาละวาด" ผู้มารับบทนี้คือ "สุภัค ลิขิตกุล" อดีตนางงาม
ต่อมาหนัง "แม่นาค" เริ่มทำออกมาจนเฝือ และเกิด "แม่นาคอเมริกา" มีดาราฝรั่งมาแสดง และเมื่อไปไกลได้ถึงอเมริกาปีต่อมาเราก็ได้เห็น "แม่นาคบุกโตเกียว" โดย "ภาวนา ชนะจิต" ฉายา "ไข่มุกแห่งเอเชีย" ซึ่งเพิ่งจบชีวิตไปอย่างปริศนา
พ.ศ. 2528 เกิด "นางนาค ภาคพิสดาร" แค่ชื่อเรื่องก็ชวนอมยิ้ม พอมาเจอชื่อนักแสดงนำอย่าง "โน้ต เชิญยิ้ม" กับ "สีดา พัวพิมล" เลยเข้าใจเวอร์ชันนี้น่าจะเรียกเสียงหัวเราะได้พอสมควร
นักแสดงสาวและผู้กำกับมากฝีมืออย่าง "ชุดาภา จันทเขตต์" ก็เคยรับทแม่นาคใน "แม่นาคคืนชีพ" ปี พ.ศ. 2533
"ตรีรัก รักการดี" รับบท "แม่นาค" ใน "แม่นาคเจอผีปอบ" ปะทะกับ "ณัฐนี สิทธิสมาน" ต้นตำรับผีปอบ ในปี พ.ศ. 2535 เธอยังมารับบท "แม่นาค" อีกครั้งในเวอร์ชันละคร ในปี พ.ศ. 2532
พ.ศ. 2537 มี "แม่นาคพระโขนง" ที่รับบทโดย "ดาริน กรสกุล" และเวอร์ชันที่ถูกพูดถึงมากที่สุดคือ "นางนาก" ในปี พ.ศ. 2542 ที่ขึ้นทำเนียบหนังไทยร้อยล้านเรื่องแรก ส่งผลให้ "ทราย เจริญปุระ" เป็นนางเอกร้อยล้านคนแรกในเมืองไทย กับฉากห้อยหัวบนขื่อศาลาอันติดตา
ใน "นาค รักแท้/วิญญาณ/ความรัก" ที่มีนางเอกพระเอกคู่ยุคปัจจุบันอย่าง "แตงโม ภัทรธิดา" กับ "ซี ศิวัฒน์" ก็มีนักแสดงสาวชื่อ "พรทิพย์ ปาปะนัย" รับบท "แม่นาค"
ส่วนที่เป็นแอนิเมชั่นครั้งแรกในเรื่อง "นาค" ในปี พ.ศ. 2551 ให้เสียงโดยนักร้องสาวเสียงสวย "เอ๊ะ ศศิกานต์"
ส่วนเวอร์ชันที่เป็นละครนางเอกสาวที่รับบท "แม่นาค" มีทั้ง ปริศนา วงศ์ศิริ, ลีลาวดี วัชโรบล, ติ๊ก กัญญารัตน์ จิรรัชชกิจ, อั้ม พัชราภา ไชยเชื้อ หรือ น้ำฝน กุลณัฐ ปรียะวัฒน์